**NÕUSOLEKU VORM 18-AASTASELE JA VANEMALE ÕPILASELE VAKTSINEERIMISE JA TESTIMISE KOHTA**

**Austatud koolinoor!**

**Millised on COVID-19 peamised sümptomid, kuidas on korraldatud vaktsineerimine ja testimine koolides ning kuidas luua COVID- tõendit? Palun tutvuge alljärgneva infoga ning täitke seejärel lehel 2 asuv nõusoleku vorm.**

**Mis on COVID-19?**

COVID-19 haigust põhjustab koroonaviirus. Koroonaviirus levib enamikel juhtudel piisknakkusena (köhimisel, aevastamisel) ja otsekontakti kaudu. Viirus võib levida ka saastunud pindade kaudu.

**Millised on COVID-19 sümptomid?**

COVID-19 sümptomid ja ka haiguse kulg avalduvad erinevalt. Haigus võib kulgeda ilma haigustunnusteta, kergete või raskete sümptomitega, lõppedes halvimal juhul surmaga.

Peamised sümptomid on peavalu, köha, palavik, hingamisraskused, kurguvalu, köha, lihasvalu, maitsemeelte kadu, haistmismeelte kadu, väsimus ja nõrkustunne. Rohkem infot sümptomite kohta leiab [Terviseameti lehel](https://www.terviseamet.ee/sites/default/files/Nakkushaigused/Juhendid/COVID-19/soovitused-covid-19-kahtlusega-nimesele_02.02.21.pdf)t. Täpsemat infot võimalike sümptomite kohta jagab ka vaktsineerimist või testimist läbi viiv tervishoiutöötaja.

**Vaktsineerimine**

Vaktsineerimine on tervishoiuteenus, mis on avatud kõigile inimestele alates 12. eluaastast Noorte- ja haridustöötajate ning õpilaste vaktsineerimine aitab haridussüsteemi avatuna ja toimimas hoida.

Koolikeskkonnas korraldab vaktsineerimisi kooliõde. Vaktsineerimise käigus tagatakse Teile põhjalik nõustamine ja antakse vaktsiini pakendi infoleht. Eestis kasutatavate COVID-19 vaktsiinide osas leiab info [Terviseameti lehelt.](https://vaktsineeri.ee/covid-19/covid-19-vaktsiinid/) Konkreetse vaktsiini osas jagab infot ka vaktsineerimist läbi viiv tervishoiutöötaja.

Üks süst tehakse Teile, kui olete koroonaviiruse läbi põdenud (6. kuul või hiljem pärast tervenemist). Teile tehakse kaks süsti, kui Te pole põdenud haigust läbi. Sõltuvalt vaktsiinist on kahe doosi vaheline intervall erinev: Comirnaty (Pfizer/BioNTech) vaktsiini puhul 6 nädalat ja SpikeVax (Vaccine Moderna) puhul 28 päeva. Kõik Euroopa Liidus kasutamiseks loa saanud vaktsiinid on ühtviisi ohutud, efektiivsed ja kvaliteetsed.

Vaktsineerimise järel peate Te viibima vaktsineerimiskohas tervishoiutöötaja jälgimise all vähemalt 15 minutit.

Vaktsineerimise järgselt võivad esineda kõrvaltoimed. Tüüpilisemad COVID-19 vaktsiinide kerged kõrvaltoimed on süstekoha valu ja turse, peavalu, palavik, halb enesetunne, väsimus, iiveldus, oksendamine, suurenenud lümfisõlmed, lihasvalu, liigesvalu, kõhulahtisus. Nähud mööduvad üldjuhul paari päevaga. Kõrvaltoimete tekkides võib konsulteerida perearstiga või helistada perearsti nõuandeliinile, telefonil 1220. Kõrvaltoimete kohta rohkem infot leiab [Terviseameti lehel](https://ta.vaktsineeri.ee/et/vaktsiinide-ohutus/haiguste-ja-vaktsiinide-korvaltoimete-moju-vordlus)t ning seda jagab ka vaktsineerimist läbi viiv tervishoiutöötaja.

Väga harva esineb pärast vaktsineerimist teatud müokardiidi ja perikardiidi juhte, mille sümptomiteks võivad olla hingamisraskus, südamepekslemine, ebaregulaarne südamerütm ja valu rindkeres. Vastavate sümptomite tekkel tuleb koheselt pöörduda arsti poole. Rohkem infot vaktsineerimise kohta leiab [vaktsineeri.ee](https://vaktsineeri.ee/) lehelt.

**Testimine lähikontakti korral koolikeskkonnas**

Täielikult vaktsineeritud inimesed ei pea lähikontaktsena jääma karantiini.

12–18aastastele (kaasa arvatud) õpilastele, kes ei ole täielikult vaktsineeritud, tehakse koolis toimunud COVID-19 lähikontakti korral kaks koroonatesti. Esimene test on viisil antigeeni kiirtest. 72h möödudes tehakse PCR-test kurguloputusvedelikust. Testimist koordineerib kooliõde koostöös Terviseameti regionaalse osakonnaga. Testimisega nõustudes kehtib koolikeskkonnas [lihtsustatud karantiini kord.](https://www.hm.ee/et/koroona#haigestumine)

**Testimisega mittenõustumisel tuleb koolis toimunud lähikontakti korral jääda** [**karantiini üldiselt kehtivas korras**](https://www.hm.ee/et/koroona#karantiin)**. Karantiini ajal ei ole kool kohustatud korraldama õpilasele juhendatud õpet, kuid võib seda võimalusel pakkuda.**

**Kuidas hoiduda haigestumisest?**

Distantsi hoidmine, maski kandmine, kätehügieen, ruumide puhastamine, isikukaitsevahendite kasutamine.

Rohkem infot koroonaviiruse kohta leiab: <https://www.terviseamet.ee/et/uuskoroonaviirus>

**COVID tõend**

Enda täielikku COVID-19 vastu vaktsineeritust või COVID-19 haiguse läbipõdemist saate tõendada, luues [patsiendiportaalis](https://www.digilugu.ee/login) COVID-tõendi ja laadides selle alla.

**NÕUSOLEKU VORM 18-AASTASELE JA VANEMALE ÕPILASELE TEMA**

**COVID-19 vaktsineerituse/läbipõdemise kohta
COVID-19 vastu vaktsineerimiseks
COVID-19 suhtes testimiseks koolis toimunud lähikontakti korral**

**Enne nõusolekuvormi täimist palun tutvuge täiendava infoga nõusoleku andmiseks leheküljel 1.**

Kinnitan *(märgi ristiga valitud vastuse järel lahtris)*, et mina:

ees- ja perekonnanimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
isikukood: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Olen täielikult vaktsineeritud COVID-19 vastu: **jah**[ ]  / **ei** [ ]
* Olen COVID-19 viimase kuue kuu jooksul läbi põdenud: **jah☐ / ei ☐**
* Annan nõusoleku enda COVID-19 vastu vaktsineerimiseks koolis:

**jah**[ ]  / **ei** [ ]  / **ei ole vaja täita, sest olen on täielikult vaktsineeritud ☐**

* Annan nõusoleku minu COVID-19 suhtes testimiseks, kui olin koolikeskkonnas lähikontaktis isikuga, kellel on laboratoorselt ja/või arsti poolt kinnitatud koroonaviirus SARS-COV-2:

**jah**[ ]  / **ei** [ ] / **ei ole vaja täita, sest olen täielikult vaktsineeritud** ☐

Olen nõus, et minu allkirjastatud nõusolekus sisalduvaid isikuandmeid töödeldakse COVID-19 vastu vaktsineerimise ja COVID-19 suhtes testimise korraldamiseks: **jah**[ ]  / **ei** [ ]

Kuupäev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Õpilase allkiri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(allkirjastatud digitaalselt või paberkandjal)

**Info andmekaitsetingimuste kohta:**

Käesolevas nõusolekus sisalduvaid isikuandmeid kasutatakse Teie vaktsineerimise ja/või testimise korraldamiseks. Nõusolekus sisalduvaid isikuandmeid säilitatakse vastavalt kooli/tervishoiuteenuse osutaja andmekaitsetingimustele.